Okresná prokuratúra Liptovský Mikuláš 
Tomášikova 5, 031 80 Liptovský Mikuláš 1 	

Sp. zn. : 1 Pv 61/15/5505	Liptovský Mikuláš, 19.5.2015
EEČ : 2-39-148-2015

U Z N E S E N I E

Trestná vec:	obvinený XXXXX  
Prečin:	Poškodzovanie cudzej veci podľa § 245 odsek 1 Trestného zákona číslo 300/2005 Zbierky zákonov v znení zákona číslo 1/2014 Zbierky zákonov

Rozhodol: 	prokurátorka Okresnej prokuratúry Liptovský Mikuláš
Podľa § 220 odsek 1 Trestného poriadku schvaľujem zmier uzavretý medzi: 
obvineným:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
a
poškodeným:
1.	XXXXX 
	sídlo organizácie: XXXXX
Obsahom zmieru je:
a.	Výška nahradenej škody alebo škody, na náhradu ktorej sa obvinený zaviazal: 165,00 € 
b.	Peňažná suma určená na všeobecne prospešné účely: 150,00 € 
c.	Konkrétny adresát peňažnej sumy určenej na všeobecne prospešné účely: RZ pri MŠ Ondrašová, Ul. Ondrašovská 55, XXXXX, IČO: 43207261 
d.	Suma odovzdaná štátu na peňažnú pomoc obetiam trestnej činnosti: 75,00 € 

a súčasne podľa § 215 odsek 1 písmeno g) Trestného poriadku zastavujem trestné stíhanie obvineného
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
realizované policajtom Obv.odd. PZ XXXXX pod spisovou značkou ORP-78/OO-LM-2015.
	Dňa 27. 01. 2015 v čase medzi 00.15 hod. a 00.30 hod. v Liptovskom Mikuláši na ulici Roľnícka vedľa rodinného domu č. 475/1, pod vplyvom alkoholu niekoľkokrát nohou udrel do prednej časti osobného motorového vozidla zn. Subaru Tribeca, ev. č.: BBXXXXX, farby čierna metalíza, VIN: XXXXX, čím poškodil predný nárazník,  polámal masku a poškodil a znefunkčnil obidve spätné elektrické vyhrievané sedadlá, čím spoločnosti C. A. D. P. s. r. o., so sídlom XXXXX, XXXXX, IČO: 36421936 spôsobil škodu poškodením vozidla vo výške 1 934,62 €.

Odôvodnenie: 
	Uznesením povereného príslušníka Obvodného oddelenia PZ v Liptovskom  Mikuláši, sp. zn. ORP-78/OO-LM-2015 bolo dňa 27. 01. 2015 začaté trestné stíhanie a podľa § 206 ods. 1 Trestného poriadku vznesené obvinenie XXXXX  pre prečin poškodzovania cudzej veci  podľa § 245 ods.  1 Trestného zákona pre skutok uvedený vo výrokovej časti tohto uznesenia. 
	V predmetnej veci  sa  koná  o prečine, na  ktorý zákon ustanovuje trest odňatia slobody,  ktorého horná hranica neprevyšuje hranicu stanovenú v ustanovení § 220 ods. 1 Trestného poriadku.
	Obvinený a splnomocnený zástupca poškodeného uzavreli dňa 11. 05. 2015 zmier, v rámci ktorého obvinený XXXXX vyhlásil, že spáchal skutok, za ktorý je stíhaný. Zástupca poškodenej spoločnosti XXXXX uviedol, že škodu, ktorú si od obvineného nárokovali vo výške 165,- € im obvinený dňa 29. 04. 2015 v plnej výške uhradil a za svoje konanie sa ústne ospravedlnil. 
	Obvinený slobodne, vážne, zrozumiteľne a určito vyhlásil, že spáchal skutok,  za ktorý je stíhaný. 
	Dňa 14. 05. 2015 zložil do pokladne Okresnej prokuratúry v Liptovskom Mikuláši peňažnú sumu vo výške 150,- €,  ktorá bola toho istého dňa zaslaná na účet Krajskej prokuratúry v Žiline. Z tejto chce 50% poukázať štátu na peňažnú pomoc poškodeným podľa osobitného zákona a 50% v prospech RZ pri MŠ Ondrašová, Ul. Ondrašovská 55, XXXXX, IČO: 43207261.
	Táto suma je primeraná závažnosti spáchaného trestného činu.  
	Obvinený a poškodený s týmto spôsobom vybavenia veci vyslovili súhlas.
	Vzhľadom na povahu a závažnosť spáchaného činu, na mieru akou bol trestným činom dotknutý verejný záujem, na osobu obvineného na ktorého sa hľadí ako na netrestaného a na jeho osobné a majetkové pomery som dospela k záveru, že takýto spôsob rozhodnutia je dostačujúci. 
	Preto som rozhodla tak, ako je uvedené vo výrokovej časti tohto uznesenia.

Poučenie: 
Proti tomuto uzneseniu nie je prípustná sťažnosť.

JUDr. Zdeňka Klaučová
prokurátorka